ai4bharat/Pralekha huggingface dataset:
आरोग्य आणि कुटुंब कल्याण मंत्रालय
केंद्रीय आरोग्यमंत्री डॉ मनसुख मांडविया यांच्या अध्यक्षतेखाली वैद्यकीय विज्ञान राष्ट्रीय परीक्षा मंडळाच्या 21 वा दीक्षांत समारंभ संपन्न
"समृद्ध भारतासाठी, आपल्याला निरोगी भारताची आवश्यकता आणि निरोगी भारतासाठी आपल्याला सुदृढ नागरिकांची आवश्यकता आहे"
नवी दिल्ली, 20 जून 2022
नवी दिल्ली येथील डॉ. आंबेडकर आंतरराष्ट्रीय केंद्र येथे आयोजित वैद्यकीय विज्ञान राष्ट्रीय परीक्षा मंडळाच्या  21 व्या दीक्षांत समारंभाचे अध्यक्षस्थान केंद्रीय आरोग्य मंत्री डॉ मनसुख मांडविया यांनी भूषवले. डॉ. भारती प्रवीण पवार या कार्यक्रमाला प्रमुख पाहुण्या म्हणून तसेच इतर मान्यवरही उपस्थित होते. या दीक्षांत समारंभात तब्बल 17467 तज्ज्ञ आणि सुपर स्पेशालिस्ट डॉक्टरांना, डिप्लोमेट ऑफ नॅशनल बोर्ड, डॉक्टरेट ऑफ नॅशनल बोर्ड आणि फेलो ऑफ नॅशनल बोर्ड या पदवी प्रदान करण्यात आल्या. या दीक्षांत समारंभात उत्कृष्ट कामगिरी करणाऱ्या 210 डॉक्टरांना गुणवंत पुरस्कारांनी गौरविण्यात आले.नव्या भारताच्या निर्मितीमध्ये आजच्या डॉक्टरांची भूमिका खूप महत्त्वाची आहे आणि त्यांची खरी वचनबद्धता आणि समर्पण हे शक्य करू शकते, असे केंद्रीय आरोग्य मंत्र्यांनी 21 व्या दीक्षांत समारंभात अध्यक्षीय भाषण करताना सांगितले.
सहज उपलब्ध होणाऱ्या, परवडणाऱ्या आणि रुग्णस्नेही आरोग्य सेवा प्रणालीकडे देशाची वाटचाल सुरु झाली आहे, असे यावेळी डॉ.मनसुख मांडविया यांनी सांगितले.“आज,आपल्या माननीय पंतप्रधानांच्या नेतृत्वाखाली, प्रतिबंधात्मक आरोग्य सेवा आणि आधुनिक वैद्यकीय सुविधा यांच्यात समन्वय साधून आरोग्य क्षेत्रात सर्वसमावेशक कार्य करणे हे केंद्र सरकारचे उद्दिष्ट आहे. सहज उपलब्ध होणारी, परवडणारी आणि रुग्ण-स्नेही आरोग्य सेवा प्रणालीचा दृष्टीकोन पूर्णत्वाला नेण्याच्या दृष्टीने, सर्व सरकारी योजना महत्वाचे टप्पे असल्याचे सिद्ध झाले आहे. याच दृष्टीकोनातून काम करत आम्ही एम्सची संख्या देखील वाढवली आहे आणि प्रत्येक जिल्ह्यात एक वैद्यकीय महाविद्यालय बांधण्याचे नियोजन आहे.”, असे ते म्हणाले.
''प्राथमिक, द्वितीय आणि तृतीय श्रेणी आरोग्य सेवा बळकट करून देशाच्या दूरवरच्या कानाकोपऱ्यात राहणाऱ्या आपल्या नागरिकांसाठी परवडणाऱ्या दर्जेदार आरोग्यसेवेचा विस्तार करण्यासाठी आपले लक्ष केंद्रित असायला हवे. समृद्ध भारतासाठी आपल्याला सुदृढ भारत आवश्यक आहे आणि सुदृढ भारतासाठी आपल्याला निरोगी नागरिक आवश्यक आहे, असे त्यांनी सांगितले.
आपण एखाद्या व्यक्तीचे शैक्षणिक यश साजरे करणे हा एक महत्त्वाचा प्रसंग आहे असे सांगत आरोग्य आणि कुटुंब कल्याण राज्यमंत्री डॉ.भारती प्रवीण पवार यांनी डॉक्टरांचे अभिनंदन करून त्यांच्या पुढील वाटचालीसाठी शुभेच्छा दिल्या. ज्यांच्या कठोर परिश्रम, प्रामाणिकपणा आणि वचनबद्धतेमुळे हे शक्य झाले आहे त्या शिक्षक, कर्मचारी आणि विद्यार्थी आणि त्यांच्या पालकांसाठी हा आनंदाचा क्षण आहे. तुमचे विद्यार्थी असण्याचे स्वातंत्र्य संपले आहे, आणि आता तुम्ही वैद्यकशास्त्राच्या या महत्वाच्या व्यवसायात प्रवेश करणार आहात त्यामुळे तुमची पुन्हा सज्ज होण्याची वेळ आली आहे. आतापासून, तुमचा संबंध देवाने निर्माण केलेल्या मौल्यवान निर्मितीशी येणार आहे त्यामुळे व्यावसायिक आणि माणूस म्हणून तुम्हाला सर्वोत्तम कामगिरी करावी लागेल. ही खूप मोठी जबाबदारी आहे. तुमच्या सर्व क्षमता आणि सामर्थ्याने भारताला आरोग्य सेवेत अग्रेसर बनवण्यात तुम्ही योगदान देऊ शकता.”, असे डॉ. भारती पवार यांनी यावेळी सांगितले.
R.Aghor/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 96
दूरसंचार आणि माहिती तंत्रज्ञान मंत्रालय
भारतीय टपाल विभागाने मानवी हक्क दिनानिमित्त विशेष लिफाफा प्रकाशित केला
भारतीय टपाल विभागाच्या महाराष्ट्र परिमंडळाने आज 10 डिसेंबर 2020 रोजी आंतरराष्ट्रीय मानवाधिकार दिनानिमित्त 'मानवाधिकार' वर विशेष लिफाफा मुंबईत प्रकाशित केला,. महाराष्ट्र आणि गोवा राज्याचे मुख्य पोस्टमास्टर जनरल हरीशचंद्र अग्रवाल आणि , मुंबई विभागाच्या पोस्ट मास्टर जनरल स्वाती पांडे यांच्या उपस्थितीत हा विशेष लिफाफा प्रकाशित करण्यात आला. या उपक्रमाचा उद्देश जनजागृती करणे आणि समानता, सहकार्य, शांतता आणि लोकांमध्ये वैश्विक आदर सुनिश्चित करणे हा आहे.
मानवाधिकार दिन दर वर्षी 10 डिसेंबर रोजी साजरा केला जातो. या दिवशी 1948 मध्ये संयुक्त राष्ट्र महासभेने मानवाधिकारांचे सार्वत्रिक घोषणापत्र  स्वीकारले. मानवाधिकारांचे सार्वत्रिक घोषणापत्र हा एक दस्तावेज आहे जो वंश, रंग, धर्म, लिंग, भाषा, राजकीय किंवा अन्य मत, राष्ट्रीय किंवा सामाजिक मूळ, मालमत्ता, जन्म किंवा इतर स्थिती याची पर्वा न करता प्रत्येकाला मानव म्हणून जे अधिकार आहेत ते अधिकृतपणे जाहीर करते. हा दस्तावेज 500 हून अधिक भाषांमध्ये उपलब्ध असून हा जगातील सार्वधिक अनुवादित दस्तावेज आहे.
Jaydevi PS/S.Kane/P.Kor
पंतप्रधान कार्यालय
श्रीलंकेचे अर्थमंत्री बसील राजपक्षे यांनी पंतप्रधान नरेंद्र मोदींची घेतली भेट
नवी दिल्ली, 16 मार्च 2022
दिल्लीत अधिकृत दौऱ्यावर असलेले श्रीलंकेचे अर्थमंत्री बसील राजपक्षे यांनी आज पंतप्रधान नरेंद्र मोदी यांची भेट घेतली.
राजपक्षे यांनी द्विपक्षीय आर्थिक सहकार्याला चालना देण्यासाठी दोन्ही देशांकडून होत असलेल्या प्रयत्नांबद्दल पंतप्रधान नरेंद्र मोदींना माहिती दिली, आणि श्रीलंकेच्या अर्थव्यवस्थेला भारताकडून मिळणाऱ्या वाढीव पाठबळाबद्दल त्यांचे आभार मानले.
'शेजाऱ्याला प्राधान्य' या भारताच्या धोरणात श्रीलंकेला असलेले केंद्रस्थान तसेच भारताच्या सागर  या तत्वानुसार श्रीलंकेचे महत्त्व यावर पंतप्रधानांनी भाष्य केले.
श्रीलंकेच्या मैत्रीपूर्ण जनतेबरोबर भारत नेहमीच उभा राहील असे पंतप्रधानांनी अधोरेखित केले.
सांस्कृतिक आयाम तसेच इतरही बाबींमध्ये दोन्ही देशातील जनतेमधील संबंध दृढ होत आहेत याकडे श्रीलंकन अर्थमंत्री राजपक्षे यांनी लक्ष वेधले.
बुद्धीस्ट आणि रामायण पर्यटन सर्किट यांच्याशी संबंधित पर्यटन स्थळांच्या दोन्ही देशांकडून संयुक्त प्रसिद्धीच्या माध्यमातून पर्यटकांचा ओघ वाढवण्याच्या शक्यतांकडे पंतप्रधानांनी निर्देश केला.
S.Patil/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
अणुऊर्जा विभाग
बीएआरसीमध्ये उच्च दर्जाच्या, किफायतशीर मास्कची निर्मिती:-डॉ. जितेंद्र सिंह
नवी दिल्ली, 13 जून 2020
अणु ऊर्जा विभागाशी संलग्न भाभा अणु संशोधन केंद्र  मुंबई येथे उच्च प्रतीचा फेस मास्क विकसित केला गेला आहे. एचईपीए फिल्टरचा वापर करुन हा मास्क विकसित केला असून तो किफायतशीर देखील आहे.
ईशान्येकडील प्रांत विकास मंत्रालयाचे केंद्रीय राज्यमंत्री  तसेच पंतप्रधान कार्यालयाचे राज्यमंत्री, कार्मिक, सार्वजनिक तक्रारी, निवृत्तीवेतन, अणू उर्जा आणि अंतराळ मंत्री, डॉ जितेंद्र सिंह यांनी गेल्या वर्षभरातील विभागाच्या काही प्रमुख कामगिरीचा उल्लेख करताना ही माहिती दिली.
उल्लेखनीय बाब म्हणजे अणु उर्जा विभागाकडे संशोधन व विकास, शैक्षणिक संस्था, अनुदानित रुग्णालये, सार्वजनिक क्षेत्र उपक्रम इत्यादींचा समावेश असलेले जवळपास 30 विभाग आहेत. प्रख्यात वैज्ञानिक डॉ. होमी जे. भाभा यांनी स्थापन केलेले मुंबई येथील भाभा अणु संशोधन केंद्र देखील अणु ऊर्जा विभागाच्या सहकार्याने कार्यरत आहे.
गेल्या एक वर्षात अणुऊर्जा विभागाच्या महत्वपूर्ण कामगिरीचा आणि उपक्रमांचा उल्लेख करताना डॉ. जितेंद्र सिंह यांनी कोविड-19 महामारीच्या पार्श्वभूमीवर समाजाच्या मदतीसाठी येणाऱ्या वैज्ञानिकांचे कौतुक केले. अणू/परमाणु शास्त्रज्ञांनी उच्च दर्जाच्या फेस मास्क व्यतिरिक्त, किरणोत्सर्जन प्रभावलोपनानंतर वैयक्तिक संरक्षक उपकरणांचा  पुन्हा वापर करण्यासाठी नियमावली विकसित केली असल्याची माहिती त्यांनी दिली. यासाठी प्रमाणित मानक प्रणाली केंद्रीय आरोग्य व कुटुंब कल्याण मंत्रालयाच्या विचाराधीन असल्याचे ते म्हणाले.
डॉ. जितेंद्र सिंह म्हणाले की, वास्तविक वेळेत पीसीआर चाचणी कीट विकसित करण्यासाठी नवे प्रदेश शोधण्याचे कामही पूर्ण झाले आहे. कीट तुलनेने अधिक किफायतशीर असून तुलनेने वेगवान विश्लेषण करेल अशी अपेक्षा आहे.
गेल्या सहा वर्षात अणुऊर्जा विभागाला देण्यात आलेल्या विशेष प्रेरणा आणि अर्थसंकल्पीय तरतुदीबद्दल पंतप्रधान नरेंद्र मोदी यांचे आभार मानताना डॉ. जितेंद्र सिंह यांनी पंतप्रधानांनी जाहीर केलेल्या 20 लाख कोटीं रुपयांच्या पॅकेजचा उल्लेख केला आणि सांगितले की विविध फळे आणि भाज्यांची साठवण कालमर्यादा वाढविण्यासाठी देशभरात विकिरण प्रकल्पाची उभारणी करणे देखील यात समाविष्ट आहे.
डॉ. जितेंद्र सिंह म्हणाले, मोदी सरकारच्या कारकिर्दीतील एक महत्त्वाची कामगिरी म्हणजे आम्ही अणुउर्जेचे कामकाज देशाच्या विविध भागात वाढवले आहे, जे आत्तापर्यंत दक्षिण भारत किंवा पश्चिमेकडील महाराष्ट्रासारख्या काही राज्यांपुरते मर्यादित राहिले होते. दिल्लीच्या अगदी जवळ असलेल्या गोरखपूर नावाच्या ठिकाणी उत्तर भारतात पहिला अणु प्रकल्प उभारण्याचे काम सुरू असल्याचे त्यांनी सांगितले.
S.Thakur/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 249
पंतप्रधान कार्यालय
ईदनिमित्त पंतप्रधानांच्या शुभेच्छा
नवी दिल्ली, 5 जून 2019
पंतप्रधान नरेंद्र मोदी यांनी ईदच्या सणानिमित्त शुभेच्छा दिल्या आहेत.
‘हा विशेष दिवस आपल्या समाजात सलोखा, दयाभाव आणि शांती जागृत ठेवो. प्रत्येकाला आनंद लाभो,’ असे पंतप्रधानांनी आपल्या शुभेच्छासंदेशात म्हटले आहे.
B.Gokhale/S.Kakade/D.Rane
(Visitor Counter : 35
आरोग्य आणि कुटुंब कल्याण मंत्रालय
सलग 46 व्या दिवशी देशात नवीन नोंद झालेल्या रुग्णांपेक्षा बरे झालेल्या रुग्णांची संख्या जास्त
नवी दिल्ली, 18 नोव्हेंबर 2020
दररोजच्या नवीन नोंद झालेल्या रुग्णांपेक्षा नवीन बरे झालेल्या रुग्णांची संख्या जास्त असण्याचा कल भारताने 1.5 महिन्यांपेक्षा अधिक काळ कायम ठेवला आहे. सलग अकराव्या दिवसासाठी देशात 50,000 हून कमी रुग्णांची नोंद झाली आहे.
गेल्या 24 तासात 44,739 कोविड रुग्ण बरे झाले असून 38,617 नवीन रुग्णांची नोंद झाली आहे. यामुळे उपचार घेत असलेल्या रुग्णांच्या संख्येत 6,122 ने घट होऊन आता सक्रिय रुग्णसंख्या 4,46,805 इतकी झाली आहे. एकूण कोविड-19 रुग्णसंख्येपैकी 5.01 टक्के सक्रिय रुग्ण आहेत.
गेल्या कित्येक आठवड्यांपासून सरासरी दैनंदिन रुग्णांच्या संख्येत सातत्याने घट दिसून येत आहे.
जनतेमध्ये कोविड योग्य वर्तणूकीचा प्रसार केला गेला असला तरी तो व्यापक स्तरावर महत्वपूर्ण आहे कारण युरोप आणि अमेरिका सारख्या देशात कोविड पॉझिटीव्ह रुग्णसंख्येत वाढ होत आहे.
रुग्ण बरे होण्याच्या दरात सुधारणा होऊन तो 93.53 टक्के इतका झाला आहे. एकूण बरे झालेल्या रुग्णांची संख्या 83,35,109 इतकी झाली आहे.
नवीन बरे झालेल्या रुग्णांपैकी 74.98 टक्के रुग्ण 10 राज्ये आणि केंद्रशासित प्रदेशातील आहेत.
केरळमध्ये सर्वाधिक 6,620 रुग्ण बरे झाले आहेत. महाराष्ट्रात एक दिवसात बरे झालेल्या रुग्णांची संख्या 5,123 इतकी आहे तर दिल्लीत 4,421 नवीन रुग्ण बरे झाले आहेत.
नवीन नोंद झालेल्या रुग्णांपैकी 76.15 टक्के रुग्ण 10 राज्ये आणि केंद्रशासित प्रदेशातील आहेत.
गेल्या 24 तासात दिल्लीत 6,396, केरळमध्ये 5,792 तर पश्चिम बंगालमध्ये 3,654 नवीन रुग्णांची नोंद झाली.
गेल्या 24 तासात नोंद झालेल्या 474 मृत्यूंपैकी 78.9 टक्के मृत्यू 10 राज्ये आणि केंद्रशासित प्रदेशातील आहेत.
गेल्या 24 तासात झालेल्या मृत्यूंपैकी 20.89 टक्के म्हणजे 99 मृत्यू दिल्लीत झाले आहेत. महाराष्ट्रात 68 आणि पश्चिम बंगालमध्ये 52 मृत्यूंची नोंद झाली.U.Ujgare/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
अफगाणिस्तानातील दहशतवादी हल्ल्याचा पंतप्रधानांकडून निषेध
नवी दिल्ली, 2 जुलै 2018
पंतप्रधान नरेंद्र मोदी यांनी अफगाणिस्तानात काल झालेल्या दहशतवादी हल्ल्याचा तीव्र निषेध केला आहे.
पंतप्रधान म्हणाले, ‘अफगाणिस्तानात काल झालेल्या दहशतवादी हल्ल्याचा आम्ही तीव्र निषेध करतो. अफगाणिस्तानच्या बहु-सांस्कृतिक रचनेवरील हा हल्ला आहे. पीडीत कुटुंबांच्या दु:खात मी सहभागी आहे. जखमींच्या प्रकृतीत लवकर सुधारणा होवो अशी मी प्रार्थना व्यक्त करतो. या दु:खद प्रसंगी अफगाणिस्तान सरकारला मदत करण्यासाठी भारत तयार आहे.’
B.Gokhale/S.Kane/P.Kor
(Visitor Counter : 98
गृह मंत्रालय
केंद्रीय गृह आणि सहकार मंत्री अमित शाह यांनी आज पश्चिम बंगालमधील भारतीय भूमी बंदरे प्राधिकरण तसेच सीमा सुरक्षा दलाशी संबंधित विविध विकास प्रकल्पांच्या कार्याचे उद्घाटन आणि पायाभरणी केली
नवी दिल्ली, 9 मे 2023
केंद्रीय गृह आणि सहकार मंत्री अमित शाह यांनी आज पश्चिम बंगालमध्ये भारतीय भूमी बंदरे प्राधिकरण तसेच सीमा सुरक्षा दलाशी संबंधित विविध विकास प्रकल्पांच्या कार्याचे उद्घाटन आणि पायाभरणी केली. तसेच त्यांनी आयसीपी पेट्रापोल येथील मैत्रीद्वार या बीएसएफच्या नव्याने बांधलेल्या चौक्या तसेच इतर इमारतींचे दूरदृश्य प्रणालीद्वारे उद्घाटन देखील केले.
केंद्रीय गृह आणि सहकार मंत्र्यांनी गुरुदेव रवींद्रनाथ टागोर यांच्या जयंतीनिमित्त त्यांना आदरांजली वाहिली.
या कार्यक्रमादरम्यान केलेल्या भाषणात केंद्रीय गृहमंत्री म्हणाले की, आज भारतीय भूमी बंदरे प्राधिकरण तसेच बीएसएफच्या अनेक प्रकल्पांचे उद्घाटन तसेच भूमी पूजन करण्यात आले. ते म्हणाले की भारतीय भूमी बंदरे प्राधिकरण एक संघटना म्हणून केवळ भारतीय अर्थव्यवस्थेला चालना देण्यास मदत करते असे नाही तर ती भारताच्या मैत्री संदेशाचा दूत देखील आहे. भारतीय भूमी बंदरे प्राधिकरण ही मोठी संस्था असून दक्षिण आशियायी देशांशी सामायिक असलेल्या 15 हजार किलोमीटर लांबीच्या भूसीमेच्या परिसरात ही संस्था आपले सांस्कृतिक आणि व्यापारी संबंध पुढे नेण्यास मदत करते असे सांगून केंद्रीय मंत्री अमित शाह यांनी सांगितले की दररोज 600 ते 700 पेक्षा जास्त ट्रक व्यापारासाठी पेट्रापोल येथे येतात, आणि त्यातून बहुतेकदा अतिगर्दीची समस्या देखील उद्भवते.मात्र, आता दुसऱ्या कॉर्गो गेटच्या उभारणीमुळे ही समस्या सुटेल.
केंद्रीय गृह आणि सहकार मंत्री म्हणाले की भारत-बांगलादेश यांच्यातील संबंध सामायिक संस्कृती, कला आणि जीवनाच्या परंपरा यांसारख्या मूल्यांवर आधारित आहेत. बांगलादेशच्या मुक्ती संग्रामातील सीमा सुरक्षा दलाचे योगदान सुवर्णाक्षरांनी नोंदलेले आहे आणि त्यातून आजपर्यंत भारत आणि बांगलादेश यांच्यातील सौहार्दपूर्ण आणि स्नेहमय संबंध अधोरेखित झाले आहेत आणि यापुढे देखील या संबंधांना नवी उर्जा आणि चैतन्य मिळत राहील असे ते म्हणाले.
भारताच्या शेजारी देशांशी व्यवहार करताना भारतीय भूमी बंदरे प्राधिकरण एखाद्या राजदूताप्रमाणे काम करून आगेकूच करत आहे अशा शब्दात केंद्रीय मंत्री अमित शाह यांनी प्रशंसा केली.
ते म्हणाले की बीएसएफविना भारतीय भूमीच्या सीमांच्या सुरक्षिततेची कल्पनाच करू शकत नाही. जेव्हा बीएसएफचे जवान सीमेवर तैनात असतात तेव्हा देशाच्या भूमीवरील सीमांच्या सुरक्षिततेबद्दल कोणाला काळजी वाटत नाही असे केंद्रीय मंत्री अमित शाह म्हणाले.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 74
सांस्कृतिक मंत्रालय
संगीत नाटक अकादमीकडून 2019,2020,2021 या वर्षांसाठी उस्ताद बिस्मिल्ला खाँ युवा पुरस्कारासाठी 102 कलाकारांची निवड
संगीत, नृत्य आणि नाट्य यांची राष्ट्रीय अकादमी असलेल्या संगीत नाटक अकादमीने 6-8 नोव्हेंबर 2022 दरम्यान नवी दिल्लीत झालेल्या आपल्या सर्वसाधारण परिषदेच्या बैठकीत 2019,2020,2021च्या उस्ताद बिस्मिल्ला खाँ युवा पुरस्कारांसाठी आपापल्या क्षेत्रात युवा गुणवत्तेचा ठसा उमटवणाऱ्या 102 कलाकारांची निवड केली. 40 वर्षांखालील कलाकारांना देण्यात येणाऱ्या उस्ताद बिस्मिल्ला खाँ युवा पुरस्कारांची सुरुवात परफॉर्मिंग आर्टच्या विविध क्षेत्रातील असामान्य युवा गुणवत्ता लक्षात घेण्याच्या आणि त्यांना प्रोत्साहन देण्याच्या उद्देशाने आणि त्यांना राष्ट्रीय ओळख मिळवून देण्यासाठी झाली होती, जेणेकरून ते अधिक जास्त समर्पित वृत्तीने आणि कलेशी प्रामाणिक राहून काम करू शकतील.
देशाच्या ईशान्य भारतीय राज्यांना देखील यात योग्य प्रमाणात प्रतिनिधित्व मिळाले असून अरुणाचल प्रदेश, आसाम, मणीपूर, मेघालय, नागालँड, सिक्कीम आणि त्रिपुरा या राज्यातील 19 कलाकारांची निवड पुरस्कारासाठी झाली आहे. 25,000/- रुपये असे या पुरस्काराचे स्वरुप आहे. राष्ट्रपतींच्या हस्ते एका विशेष सोहळ्यात हे पुरस्कार प्रदान करण्यात येतील.
पुरस्कार विजेत्यांच्या संपूर्ण तपशीलासाठी येथे क्लिक करा.
गृह मंत्रालय
14 ऑगस्ट हा फाळणी वेदना स्मृती दिन म्हणून पाळण्याच्या पंतप्रधान नरेंद्र मोदी यांच्या निर्णयाचे केंद्रीय गृहमंत्री अमित शाह यांनी केले स्वागत
नवी दिल्ली, 14 ऑगस्ट 2021
पंतप्रधान नरेंद्र मोदी यांच्या 14 ऑगस्ट हा ‘फाळणी वेदना स्मृती दिन’ म्हणून पाळण्याच्या निर्णयाचे केंद्रीय गृहमंत्री अमित शाह यांनी स्वागत केले आहे.
"देशाच्या फाळणीच्या वेळेस हिंसा आणि आणि द्वेष यांच्या छायेत विस्थापित झालेल्या आपल्या असंख्य बंधू-भगिनींचा त्याग, संघर्ष आणि बलिदान यांच्या स्मरणार्थ, पंतप्रधान नरेंद्र मोदी यांनी 14 ऑगस्ट हा दिवस ‘फाळणी वेदना स्मृती दिन’ म्हणून पाळण्याचा निर्णय घेतला आहे. पंतप्रधान नरेंद्र मोदी यांच्या या संवेदनशील निर्णयाचे मी स्वागत करतो. " असे अमित शाह यांनी आपल्या ट्विटर संदेशात म्हटले आहे.
"देशाच्या फाळणीच्या जखमा आणि आपली माणसे गमावण्याचे दुःख या सर्वांचे वर्णन शब्दांमध्ये करता येणार नाही. ‘फाळणी वेदना स्मृती दिन’ हा समाजातून भेदभावाच्या दुष्प्रवृत्ती आणि विद्वेष दूर करून शांती, प्रेम आणि एकात्मता दृढ करेल असा विश्वास केंद्रीय गृहमंत्र्यांनी व्यक्त केला आहे.
N.Chitale/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 283
ग्राहक व्यवहार, अन्न आणि सार्वजनिक पुरवठा मंत्रालय
प्रधानमंत्री गरीब कल्याण अन्न योजनेला दीपावलीपर्यंत मुदतवाढ
नोव्हेंबरपर्यंत दरमहा 80 कोटी लोकांना मिळत राहिल मोफत अन्नधान्य
केन्द्र सरकार PMGKAY अंतर्गत उचलणार सगळा भार
पंतप्रधान श्री नरेंद्र मोदी यांनी काल राष्ट्राला उद्देशून केलेल्या संबोधनात प्रधानमंत्री गरीब कल्याण अन्न योजनेला  दीपावली पर्यंत मुदतवाढ देण्याचा निर्णय जाहीर केला. यामुळे नोव्हेंबर 2021 पर्यंत दरमहा 80 कोटीपेक्षा अधिक लोकांना नियोजित प्रमाणात मोफत अन्नधान्य मिळत राहाणार आहे.
भारतीय अन्न महामंडळाने 07.06.2021 पर्यंत 69 लाख मेट्रीक टन मोफत अन्नधान्याचा पुरवठा सर्व 36 राज्ये आणि केन्द्र शासित प्रदेशांना केला आहे. 13 राज्ये आणि केन्द्र शासित प्रदेश उदा० आंध्र प्रदेश, अरुणाचल प्रदेश, चंदिगड, गोवा, केरळ, लक्षद्वीप, मेघालय, मिझोराम, नागालँड, पुदुचेरी, पंजाब, तेलंगणा आणि त्रिपुरा यांनी मे - जून 2021 साठीचा आपला पूर्ण वाटा उचलला आहे. 23 राज्ये आणि केन्द्र शासित प्रदेश उदा. अंदमान निकोबार बेटे, आसाम, बिहार, छत्तीसगड, दमण दिव दादरा आणि नगर हवेली, दिल्ली, गुजरात, हरियाणा, हिमाचल प्रदेश, जम्मू आणि कश्मीर, झारखंड, कर्नाटक, लद्दाख, मध्य प्रदेश, महाराष्ट्र, मणिपूर, ओडिशा, राजस्थान, सिक्किम, तामिळनाडू, उत्तर प्रदेश, उत्तराखंड आणि पश्चिम बंगाल यांनी मे 2021 साठीचा आपला 100 टक्के वाटा उचलला आहे.
ईशान्येतील सातपैकी पाच राज्ये उदा. अरुणाचल प्रदेश, मेघालय, मिझोराम, नागालँड, त्रिपुरा यांनी मे- जून 2021 साठीचा आपला पूर्ण वाटा उचलला आहे. मणिपूर आणि आसाममधे मोफत अन्नधान्याचा पुरवठा पूर्ण क्षमतेने सुरु असून लवकरच तिथले वाटप पूर्ण होईल.
सर्व राज्ये आणि केन्द्र शासित प्रदेशांना अन्नधान्याचा सुविहित पुरवठा व्हावा यासाठी भारतीय अन्न महामंडळ देशभरात अन्नधान्याची वाहतुक करत आहे. मे 2021 दरम्यान दिवसाला सरासरी 46 रेक याप्रमाणे 1433 अन्नधान्याच्या रेकचा पुरवठा एफसीआयने केला आहे. या अन्नधान्य वाटपासाठीच्या संपूर्ण खर्चाचा भार केन्द्र सरकार उचलणार आहे. यात अन्न अनुदान, आंतरराज्यीय वाहतुक आणि पुरवठादाराचा नफा/ पुरवठादाराचा अतिरिक्त नफा याचा समावेश आहे. राज्ये आणि केन्द्र शासित प्रदेशांकडून यासाठी काहीही घेतले जाणार नाही.
PMGKAY अंतर्गत कालबद्धरितीने मोफत अन्नधान्याचे वाटप व्हावे यासाठी राज्ये आणि केन्द्र शासित प्रदेशांना केन्द्र सरकारने अवगत केले आहे.
कोविड महामारीच्या पार्श्वभूमीवर अन्नसुरक्षा प्रदान करण्यासाठी प्रधानमंत्री गरीब कल्याण अन्न योजने अंतर्गत लाभार्थ्यांना मोफत अन्नधान्य पुरवले जात आहे. कोरोनाकाळात आर्थिक अडचणींचा सामना करत असणाऱ्या गरीबांना दिलासा देण्यासाठी केन्द्र सरकारने प्रधानमंत्री गरीब कल्याण अन्न योजना जाहीर केली आहे. या योजने अंतर्गत NFSA मधील लाभार्थ्यांना माणशी दरमहा 5 किलो मोफत अन्नधान्याचे वाटप केले जात आहे.
PMGKAY अंतर्गत वाटपाचा तपशील
संरक्षण मंत्रालय
भारतीय लष्कराकडून प्रशिक्षित 20 लष्करी घोडे आणि विस्फोटके शोधणारे 10 श्वान बांगलादेश लष्कराला भेट
नवी दिल्ली, 10 नोव्हेंबर 2020
दोन्ही देशांमधील विशेषतः सैन्यांमधील परस्पर संबध राखण्याच्या मोहिमेला अनुसरून भारतीय सेनेने प्रशिक्षित 20 लष्करी अश्व आणि विस्फोटके शोधणारे 10 श्वान बांगलादेश लष्कराला भेट दिले. घोडेस्वार आणि श्वानप्रशिक्षक भारतीय लष्कराच्या रेमाऊंट आणि व्हेटर्नरी कॉर्पसमधून प्रशिक्षित झालेले आहेत. भारतीय लष्कराने बांगलादेश लष्करातील कर्मचाऱ्यांना या खास श्वानांच्या आणि अश्वांच्या देखभालीचे प्रशिक्षणही दिले आहे.
भारतीय शिष्टमंडळाचे नेतृत्व ब्रम्हास्त्र कॉर्पचे सेनाध्यक्ष मेजर जनरल नरेंद्र सिंह खरौद, तर बांगलादेश शिष्टमंडळाचे नेतृत्व जैसोरची लष्करी तुकडीचे प्रमुख मेजर जनरल मोहम्मद हुमायु कबीर यांनी केले. हा कार्यक्रम पेत्रापोल-बेनापोल या भारत बांगलादेशदरम्यानच्या एकत्रित चेकपोस्टवर झाला. ढाक्यातील भारतीय राजदूत ब्रिगेडीयर जे.एस चिमा या सोहोळ्याला उपस्थित होते.
पीपल्स रिपब्लिक ऑफ बांगलादेशसोबत भारताची भागीदारी ही या प्रदेशातील चांगल्या शेजारधर्माचे उदाहरण म्हणून उठून दिसते. या कृतीमुळे दोन्ही देशांमधील बंध दृढ झाले आहेत.
“भारतीय लष्करातील लष्करी श्वानांची कामगिरी वाखाणण्याजोगी आहे. मैत्रीपूर्ण संबध राखणाऱ्या बांगलादेशसारख्या देशाला आम्ही नेहमीच मदतीचा हात पुढे केला आहे. संरक्षणाचा प्रश्न येतो तेव्हा श्वान त्यांचे शौर्य दाखवून दिले आहे. भेट दिलेले हे श्वान, स्फोटक आणि प्रतिबंधित पदार्थ शोधण्याच्या बाबतीत अत्यंत उपयुक्त असल्याचे सिद्ध झाले आहे”, असे ब्रम्हास्त्र कॉर्पचे सेनाध्यक्ष मेजर जनरल नरेंद्र सिंह खरौद यांनी यावेळी सांगितले.
S.Tupe/V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 152
गृह आणि शहरी व्यवहार मंत्रालय
एक तारीख एक घंटा एक साथ 
1 ऑक्टोबर 2023 रोजी सकाळी 10 वाजता स्वच्छतेसाठी नागरिकांच्या नेतृत्वाखालील 1 तास श्रमदानासाठी देण्याचे राष्ट्रीय आवाहन
नऊ वर्षांपूर्वी, 2014 मध्ये पंतप्रधान नरेंद्र मोदी यांनी स्वच्छतेच्या जागृकतेविषयी नारा दिला होता. त्याला प्रतिसाद देत समाजातल्या सर्व स्तरातील नागरिकांनी स्वच्छ भारतासाठी मालकी घेण्यास प्रचंड उत्साह दाखवला होता. परिणामी, स्वच्छता हे राष्ट्रीय आचरण बनले आणि स्वच्छ भारत अभियान हे नाव घराघरात पोचले.
गांधी जयंतीनिमित्त पंतप्रधानांनी देशवासीयांना कृती करण्याचे अनोखे आवाहन केले आहे. मन की बातच्या 105व्या भागात पंतप्रधानांनी 1 ऑक्टोबर रोजी सकाळी 10 वाजता स्वच्छतेसाठी 1 तास श्रमदान करण्याचे आवाहन केले. यावेळी बापू जयंतीच्या पूर्वसंध्येला देशातील सर्व नागरिक एकत्रितपणे त्यांना 'स्वच्छांजली' अर्पण करतील. ‘स्वच्छता ही सेवा’ अभियान या विषयावर बोलताना ते म्हणाले, 1 ऑक्टोबर रोजी म्हणजेच रविवारी सकाळी 10 वाजता स्वच्छतेबाबत एक मोठा कार्यक्रम आयोजित केला जाणार आहे. तुम्हीही वेळ काढून स्वच्छतेच्या या मोहिमेत सहभागी होऊन मदत करावी. तुम्ही या स्वच्छता मोहिमेत तुमच्या गल्लीत किंवा परिसरात किंवा उद्यान, नदी, तलाव किंवा इतर कोणत्याही सार्वजनिक ठिकाणी देखील सहभागी होऊ शकता.
या महास्वच्छता मोहिमेद्वारे सर्व स्तरातील नागरिकांना सार्वजनिक ठिकाणे जसे की बाजारपेठ, रेल्वे मार्ग, पर्यटन स्थळे, धार्मिक स्थळे इत्यादी ठिकाणी स्वच्छतेच्या प्रत्यक्ष उपक्रमात सहभागी होण्याचे आवाहन केले जाते. प्रत्येक शहर, ग्रामपंचायत, नागरी विमान वाहतूक, रेल्वे,माहिती आणि तंत्रज्ञान यासारख्या शासनाच्या सर्व विभागांना, सार्वजनिक संस्था नागरिकांच्या नेतृत्वाखाली स्वच्छतेच्या कार्यक्रमांसाठी सुविधा उपलब्ध करून देतील.सामाजिक संस्था,रहिवासी कल्याण संघटना, खाजगी उपक्रम, स्वच्छता कार्यक्रम आयोजित करण्यास इच्छुक असलेल्या संस्था पोर्टलच्या माध्यमातून स्थानिक स्वराज्य संस्था,जिल्हा प्रशासनाकडे ऑनलाइन अर्ज करू शकतात. स्वच्छता ही सेवा उपक्रमा संबंधी https://swachhatahiseva.com/ या खास निर्माण करण्यात आलेल्या संकेतस्थळावर सार्वजनिक माहितीसाठी स्वच्छता कार्यक्रम उपलब्ध असतील. स्वच्छतेच्या ठिकाणी नागरिक फोटो काढू शकतात आणि हे फोटो पोर्टलवर अपलोडही करू शकतात. या पोर्टलमध्ये नागरिकांना, मोहिमेला वाहून घेतलेल्या लोकांना या आंदोलनात सहभागी होण्यासाठी आणि स्वच्छता दूत बनून लोकांच्या चळवळीचे नेतृत्व करण्यासाठी आमंत्रित करणारा विभाग देखील आहे.
15 सप्टेंबर ते 2 ऑक्टोबरपर्यंत साजरा होणारा स्वच्छता पंधरवडा हा- स्वच्छता ही सेवा 2023 या उपक्रमाच्या स्वच्छता मोहिमेचा एक भाग आहे. जुन्या इमारतींचे जीर्णोद्धार, जलकुंभ, घाट, भिंती रंगविणे, नुक्कडनाटके स्पर्धा आयोजित करणे अशा विविध स्वच्छता उपक्रमात नागरिक सहभागी होत आहेत. हा पंधरवडा सुरू झाल्यापासून, या निमित्ताने आयोजित विविध कार्यक्रमात आतापर्यंत 5 कोटीहून अधिक नागरिक सहभागी झाले आहेत.
राष्ट्रपती कार्यालय
राष्ट्रपतींनी क्रोएशिआमधे भारतीय समुदायाला केले संबोधित, जागतिक आव्हानांवर तोडगा काढण्यासाठी सर्वांसमवेत काम करायला भारत तत्पर
नवी दिल्ली, 27 मार्च 2019
राष्ट्रपती राम नाथ कोविंद यांनी क्रोएशिआमधे भारतीय समुदायाला संबोधित केले. जागतिक आव्हानांवर तोडगा काढण्यासाठी भारत प्रत्येकासमवेत काम करण्यासाठी तत्पर आहे, तसेच प्रत्येकाबरोबर मैत्रीचा हात पुढे करायला तयार असल्याचे राष्ट्रपती म्हणाले.
क्रोएशिआमधे भारतीय समुदायाचे स्वागत झाले, असे सांगून क्रोएशिआच्या विकासात हे भारतीय योगदान देत आहेत. मात्र या भारतीयांनी आपल्या हृदयात भारतीय मूल्ये आणि परंपरा जागती ठेवली असे प्रशंसोद्गार राष्ट्रपतींनी यावेळी काढले.
इथल्या भारतीयांवरुन, क्रोएशिएन जनता, भारत जाणू शकते. इथल्या भारतीयांनी, भारताची सकारात्मक प्रतिमा निर्माण करण्यात मोलाचे योगदान दिल्याचे राष्ट्रपती म्हणाले. क्रोएशिआ मधल्या जनतेने, भारतीयांना आपल्या सामाजिक जीवनात सामावून घेतल्याबद्दल इथल्या मैत्रीपूर्ण जनतेचे त्यांनी आभार मानले.
सांस्कृतिक संस्था, नृत्य, योग, आयुर्वेद उपचार, भारतीय रेस्टॉरंट यांचे विशाल जाळे निर्माण करण्यासाठी इथल्या भारतीय समुदायाने केलेल्या प्रयत्नांची राष्ट्रपतींनी प्रशंसा केली.
क्रोएशिआच्या राष्ट्राध्यक्ष कोलिंदा ग्रबर-कित्रोव्हिक यांनी राष्ट्रपतींच्या सन्मानार्थ आयोजित केलेल्या भोजन समारंभालाही राष्ट्रपती उपस्थित होते.
N.Sapre/N.Chitale/D. Rane
(Visitor Counter : 126
माहिती आणि प्रसारण मंत्रालय
चित्रपट संग्रह सुविधा निर्माण करण्याच्या उद्देशाने जमीन हस्तांतरण करण्यासाठी एनएफएआई आणि एफटीआईआई यांच्यात सामंजस्य करार
(नवी दिल्ली, 20 डिसेंबर 2018
चित्रपट आणि चित्रपट साहित्य यांचा संग्रह करण्याच्या उद्देशाने एनएफएआई अर्थात भारतीय राष्ट्रीय चित्रपट संग्रहालय आणि एफटीआईआई अर्थात भारतीय चित्रपट आणि टेलिव्हिजन संस्था यामध्ये एका करारावर आज स्वाक्षरी करण्यात आली. या करारानुसार एफटीआयआयची पुण्यातील कोथरूड परिसरातील तीन एकर जागा एनएफएआयला हस्तांतरीत केली जाणार आहे. एफटीआयआयचे संचालक भूपेंद्र कंथोला आणि एनएफआयचे संचालक प्रकाश मगदूम यांनी आज या करारावर स्वाक्षऱ्या केल्या.
गेल्या कित्येक दशकांपासून एनएफएआई भारतीय सिनेमाच्या संस्कृतीचे रक्षण/संवर्धन करत राष्ट्रसेवा करत आहे. याच सेवेमध्ये आपले छोटेसे योगदान म्हणून एफटीआयआय आपली जागा देत आहे, असे कँथोला यांनी सांगितले.
चित्रपट संग्रहाच्या या कार्यात सहकार्य केल्याबद्दल मगदूम यांनी एफटीआयआयचे आभार व्यक्त केले. एनएएफआयच्या प्रयत्नांमुळे गेल्या तीन ते चार वर्षात सेल्यूलॉईड चित्रपटांचा संग्रह मोठ्या प्रमाणावर करणे शक्य झाले असून त्यामुळे एनएफएआयची संग्रह क्षमता जवळजवळ पूर्ण झाली आहे म्हणूनच नवीन संग्रह व्यवस्थेची गरज आहे असे मगदूम यांनी यावेळी सांगितले.
नवीन संग्रह सुविधा निर्माण करताना सर्वोत्कृष्ट तज्ञांचा वापर केला जाणार असल्याचेही ते म्हणाले.
N.Sapre/S.Tupe/P.Kor